
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1917 

24 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επανασύσταση Ομάδων Εργασίας για τη δημοσιότη¬ 
τα και προβολή των δράσεων του ΕΠΑΝ αρμοδιό¬ 
τητας του Υπουργείου Ανάπτυξης στη Διεθνή Έκ¬ 


θεση Θεσ/νίκης 2002. 1 

Κριτήρια προσδιορισμού προς ενίσχυση ελαιολάδου, 
περιόδου 2002/03 - Ενστάσεις. 2 


Σύσταση Νομικού Προσώπου με την επωνυμία «1η Ενι¬ 
αία Σχολική Επιτροπή» Δήμου Κρωπίας Ν. Αττικής. 3 
Σύσταση Νομικού Προσώπου με την επωνυμία «4η Ενι¬ 
αία Σχολική Επιτροπή» Δήμου Κρωπίας Ν. Αττικής. 4 
Σύσταση Δημοτικού Νομικού Προσώπου με την επω¬ 
νυμία «Δημοτικός Πολιτιστικός Οργανισμός» στο 


Δήμο Ραχών Ν. Σάμου. 5 

Απόκτηση Ελληνικής Ιθαγένειας του ομογενούς ΑΛΙ- 

ΧΑΝΙΔΗ ΙΒΑΝ του ΝΙΚΟΛΑΟΥ. 6 

Τροποποίηση της 16747/16.6.1993 απόφασης του Νο¬ 
μάρχη Ιωαννίνων περί σύστασης αμιγούς Δημοτι¬ 
κής Επιχείρησης με την επωνυμία «ΑΝΑΠΤΥΞΙΑΚΗ 

ΕΠΙΧΕΙΡΗΣΗ ΔΗΜΟΥ ΜΕΤΣΟΒΟΥ». 7 

Διάλυση του Νομικού Προσώπου Δημοσίου Δικαίου με 
την επωνυμία «Κέντρο Πολιτισμού δήμου Σταυρού- 

πολης Νομού Θεσσαλονίκης». 8 

Τροποποίηση της 19η/7/17.3.2002 απόφασης Δ.Σ. του 
Α' Πε.Σ.Υ. Αττικής «Μεταβίβαση αρμοδιότητας του 
Προέδρου - Γεν. Διευθυντή του Α' ΠεΣ.Υ. Αττικής 
στο Διοικητή των Νοσοκομείων αρμοδιότητάς 
του». 9 


ΑΠΟΦΑΣΕΙ Σ 

Αριθ. Δ13/Φ.7.2/23040 (1) 

Επανασύσταση Ομάδων Εργασίας για τη δημοσιότητα 
και προβολή των δράσεων του ΕΠΑΝ αρμοδιότητας 
του Υπουργείου Ανάπτυξης στη Διεθνή Έκθεση 
Θεσ/νίκης 2002. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 2503/1997 «Διοίκηση οργάνωσης, στελέχωση 


της περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις» (άρθρο 18 παρ.18 
(ΦΕΚ. 107/Α/30.5.1997). 

2. Το Ν. 1558/85 «Κυβέρνηση και Κυβερνητικά Όργανα» 
(ΦΕΚ.137/Α). 

3. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας, Έρευνας και Τεχνολογίας 
και Εμπορίου στο Υπουργείο Ανάπτυξης» (ΦΕΚ19/Α). 

4. Το Π.Δ. 381/1989 (ΦΕΚ. 168/Α/16.6.89) «Οργανισμός 
του Υπουργείου Βιομηχανίας, Ενέργειας και Τεχνολο¬ 
γίας» όπως τροποποιήθηκε με το Π.Δ. 191/96 
(ΦΕΚ. 154Α710.6.96). 

5. Του Ν. 2860/2000 (ΦΕΚ.Α/251/14.11.2000) «Διαχεί¬ 
ριση Παρακολούθηση και έλεγχος του ΚΠΣ και άλλες δια¬ 
τάξεις». 

6. Την απόφαση της ΕΈ. (02002) 500/14.3.2001 με την 
οποία εγκρίθηκε το Επιχειρησιακό Πρόγραμμα Ανταγωνι¬ 
στικότητας (ΕΠΑΝ) στο πλαίσιο του Γ Κ.Π.Σ. 

7. Το Π.Δ. 4/2002 (ΦΕΚ.3/Α/14.1.2002 «Εκτέλεση Ενερ¬ 
γειών Τεχνικής Βοήθειας - Στήριξης και διαχείρισης των 
αντίστοιχων πόρων. 

8. 849/78 «Παροχές κινήτρων δια την ενίσχυση της 
«Περιφερειακής και οικονομικής ανάπτυξης της χώρας 
(ΦΕΚ.Α' 232/1978)» όπως συμπληρώθηκε με το άρθρο 8 
Ν. 2129/93 «Αύξηση συντάξεων και άλλες διατάξεις» 
(ΦΕΚ.57Α/1998). 

9. Την ανάγκη προβολήςτων δράσεωντου ΕΠΑΝ αρμο¬ 
διότητας στη διεθνή Έκθεση Θεσσαλονίκης 2002. 

10. Το γεγονός ότι με την παρούσα απόφαση προκαλεί- 
ται δαπάνη ύψους 28.000 ΕΥΡΩ, η οποία θα βαρύνει τις 
εγκεκριμένες πιστώσεις της Εθνικής Τεχνικής Βοήθειας 
του Γ ΚΠΣ ΕΠΑΝ, με κωδικό 2002 ΣΑΕ 06130007. 

11. Το άρθρο 17, παρ. 2 του Ν. 3193/2003 (ΦΕΚ. 
266Α/2003) «Κανόνες τιμολόγησης, ρυθμίσεις ΦΠΑ ηλε¬ 
κτρονικών υπηρεσιών και άλλες διατάξεις». 

12. Την Υπουργική Απόφαση Δ13/Φ7.2/12468/22.8.2002 
η οποία επανασυνιστάται σύμφωνα με την παραπάνω 
(σχετ. 11) ρύθμιση, αποφασίζουμε: 

1. Την επανασύσταση Α' Ομάδας εργασίας για την επι¬ 
μέλεια δημοσιότητας-Προβολής των δράσεων του ΕΠΑΝ 
αρμοδιότητας του Υπουργείου Ανάπτυξης στη Διεθνή 
Έκθεση Θεσσαλονίκης 2002, σε πλήρες ωράριο κατά τη 

διάρκεια της λειτουργίας της, αποτελούμενη από τους 
παρακάτω υπαλλήλους και εμπειρογνώμονες: 

Αναγνωστόπουλος Βασίλειος, ΠΕ3 ΧΗΜΙΚΩΝ-ΓΕΩΛΟ- 
ΓΩΝ 

Αντωνέλου Ελένη, ΠΕ6 ΔΙΟΙΚΗΤΙΚΟΥ ΟΙΚΟΝΟΜΙΚΟΥ 
Βακουφτσής Γεώργιος, ΠΕ6 ΔΙΟΙΚΗΤΙΚΟΥ ΟΙΚΟΝΟΜΙ¬ 
ΚΟΥ 

Γιδάκου Γαρυφαλιά, ΠΕΙ ΜΗΧΑΝΙΚΩΝ 
Δαλέκου Δήμητρα, ΠΕ6 ΔΙΟΙΚΗΤΙΚΟΥ ΟΙΚΟΝΟΜΙΚΟΥ 
Ευσταθοπούλου Ολγα, ΔΕ4 ΠΡΟΣΩΠΙΚΟΥ Η/Υ 
Κανιού Μαρία, ΙΔ. ΔΙΚΑΙΟΥ 
Καρανικόλα Δήμητρα, ΠΕ2 ΠΛΗΡΟΦΟΡΙΚΗΣ 
Κατσαούνη Ακριβή, ΠΕ6 ΔΙΟΙΚΗΤΙΚΟΥ ΟΙΚΟΝΟΜΙΚΟΥ 
Κατσιμάρδος Χαρίδημος, ΙΔ. ΔΙΚΑΙΟΥ 
Λάσκαρη-Γεωργακάκη Γεωργία, ΠΕ5 ΓΕΩΠΟΝΩΝ - 
ΔΑΣΟΛΟΓΩΝ 

Μπαρούχας Σπύρος, ΠΕ6 ΔΙΟΙΚΗΤΙΚΟΥ ΟΙΚΟΝΟΜΙ¬ 
ΚΟΥ 

Πατέλη Ειρήνη, ΠΕ6 ΔΙΟΙΚΗΤΙΚΟΥ ΟΙΚΟΝΟΜΙΚΟΥ 
Ρουχωτά Ιωάννα, ΤΕ3 ΤΕΧΝΟΛΟΓΙΚΩΝ ΕΦΑΡΜΟΓΩΝ 
Σάρλης Γεώργιος, ΙΔ. ΔΙΚΑΙΟΥ 
Σουφλής Γ εώργιος, ΔΕ4 ΠΡΟΣΩΠΙΚΟΥ Η/Υ 
Τσαβδάρη Ιωάννα, ΠΕ6 ΔΙΟΙΚΗΤΙΚΟΥ ΟΙΚΟΝΟΜΙΚΟΥ 
Τσαγκαράκου Ολυμπία, ΠΕ3ΧΗΜΙΚΩΝ-ΓΕΩΛΟΓΩΝ 
ΤσαλέμηςΔημήτριος, ΠΕΙ ΜΗΧΑΝΙΚΩΝ 
Παπαθανάση Αφροδίτη, ΕΜΠΕΙΡΟΓΝΩΜΟΝΑΣ 

2. Την επανασύσταση Β' Ομάδας εργασίας που έργο 
της είναι εκτός του έργου της Α' Ομάδας και η συμμετοχή 
της στην προετοιμασία και οργάνωση του Περιπτέρου τό¬ 
σο το μήνα Ιούλιο όσο και τον μήνα Αύγουστο 2002, απο¬ 
τελούμενη από τους παρακάτω υπαλλήλους και εμπειρο¬ 
γνώμονες: 

Ζαρκανέλα Ελενα, ΙΔ. ΔΙΚΑΙΟΥ 
Καπαντάίδάκη Αικατερίνη, ΠΕ6ΔΙΟΙΚΗΤΙΚΟΥ ΟΙΚΟΝΟ¬ 
ΜΙΚΟΥ 

Καραϊσκου Αδάμ, ΙΔ. ΔΙΚΑΙΟΥ 
Λάγαρη Γεώργιο, ΕΜΠΕΙΡΟΓΝΩΜΟΝΑΣ 
Νάκου Στέλλα, ΔΕΙ ΔΙΟΙΚΗΤΙΚΟΥ-ΛΟΓΙΣΤΙΚΟΥ 
Πανέτα Μαρία, ΠΕ6 ΔΙΟΙΚΗΤΙΚΟΥ ΟΙΚΟΝΟΜΙΚΟΥ 
Ραφτοπούλου Βασιλική, ΙΔ. ΔΙΚΑΙΟΥ 
Σπυρόπουλο Νικόλαο, ΠΕ3 ΧΗΜΙΚΩΝ - ΓΕΩΛΟΓΩΝ 
Τσεμπερά Ρεββέκα, ΙΔ. ΔΙΚΑΙΟΥ 
Χατζόπουλο Μανώλη, ΠΕ6 ΔΙΟΙΚΗΤΙΚΟΥ ΟΙΚΟΝΟΜΙ¬ 
ΚΟΥ 

3. Την εποπτεία καιτο συντονισμό των δύο ομάδων είχε 
η Γ ενική Δ/ντρα Ελένη Σαργιάνου. Ο Γ ενικός Γ ραμματέας 
του Υπουργείου Ανάπτυξης Γεώργιος Αγραφιώτης είχε 
την γενική εποπτεία και το συντονισμό της παρουσίασης 
του ΕΠ.ΑΝ στη ΔΕΘ 2002 καθώς και των εποπτευομένων 
από το Υπουργείο Νομικών Προσώπων και Οργανισμών. 

Ο χρόνος παραμονής των υπαλλήλων στη ΔΕΘ 2002 κα¬ 
θορίστηκε με τις αποφάσεις εκτός έδρας ενός εκάστου. 

Η αμοιβή θα καθορισθεί με κοινή υπουργική απόφαση 
και θα καλυφθεί από τις πιστώσεις του έργου του ΕΠ.ΑΝ 
«Ενέργειες Τεχνικής Βοήθειας-Στήριξης από αμιγώς 
Εθνικούς πόρους». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2003 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 


Αριθ. 282653 (2) 

Κριτήρια προσδιορισμού προς ενίσχυση ελαιολάδου, 
περιόδου 2002/03 - Ενστάσεις. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «Περί οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (Α 280). 

β) Του άρθρου 29 Ατού Ν. 1558/1985 «Κυβέρνηση και 
κυβερνητικά όργανα» (Α 137), όπως το άρθρο αυτό προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α 154) και τροπο¬ 
ποιήθηκε με την παρ. 2 ατού άρθρου 1 του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α 38), καθώς 
και της παρ. 3 του άρθρου 20 του Ν. 1558/85. 

γ) Των άρθρων 13 μέχρι και 29 του Ν. 2637/98 «Σύστα¬ 
ση Οργανισμού Πληρωμών και Ελέγχου Κοινοτικών Ενι¬ 
σχύσεων Προσανατολισμού και Εγγυήσεων» (Α98) όπως 
τροποποιήθηκαν και συμπληρώθηκαν με το άρθρο 4 του 
Ν. 2732/99 (Α 154). 

δ) Της 371380/2001 απόφασης του Υπουργού Γεωρ¬ 
γίας «Κατάργηση της ΓΕ.ΔΙ.ΔΑ.ΓΕ.Π. Υπουργείου Γεωρ¬ 
γίας» (Β 1102). 

ε) Της379286/2001 απόφασηςτου Υπουργού Γεωργίας 
«Έγκριση του ΟΠΕΚΕΠΕ ως Οργανισμού Πληρωμών» (Β 
1102 ). 

στ) Της 403567/16.10.2001 απόφαση των Υπουργών 
Εθνικής Οικονομίας και Γεωργίας «Συμπληρωματικά μέ¬ 
τρα για την εφαρμογή του κοινοτικού καθεστώτος ενί¬ 
σχυσης στην παραγωγή ελαιολάδου» (Β' 1409) όπως 
ισχύει. 

ζ) Της 271063/9.10.2003 απόφασηςτου Υπουργού Γε¬ 
ωργίας «Καθορισμός κριτηρίων για τον προσδιορισμό 
των αποδεκτών προς ενίσχυση ποσοτήτων ελαιολάδου, 
περιόδου 2002/03» (Β 1538). 

η) Των Καν (ΕΟΚ) του Συμβουλίου 136/66, 2261/84, 
2262/84 και του Καν(ΕΚ) Της Επιτροπής 2366/98 όπως 
αυτοί ισχύουν. 1258/99 «Περί χρηματοδοτήσεως της κοι¬ 
νής γεωργικής πολιτικής». 

θ) Του άρθρου 8του Καν (ΕΚ). 1258/99 «Περί χρηματο¬ 
δοτήσεως της κοινής γεωργικής πολιτικής». 

ι) Της 399580/30.10.2001 απόφασηςτου Πρωθυπουρ¬ 
γού και Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και 
Φώτη Χατζημιχάλη» (Β' 1479). 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

3. Την 081566/3.12.2003 εισήγηση του ΟΠΕΚΕΠΕ, απο¬ 
φασίζουμε: 

Άρθρο 1 

Με την παρούσα απόφαση καθορίζονται: 

α) τα αναγκαία συμπληρωματικά μέτρα και οι λεπτομέ¬ 
ρειες εφαρμογής κατά τη διαδικασία ελέγχων των υπο- 

βληθέντων δικαιολογητικών από τους ελαιοπαραγωγούς 
για τον προσδιορισμό του προς ενίσχυση ελαιολάδου, πε¬ 
ριόδου 2002/03 και 

β) η διαδικασία υποβολής ενστάσεων- αιτήσεων θερα¬ 
πείας. 

Άρθρο 2 

Διαδικασία εφαρμογής των κριτηρίων 

Τα κριτήρια που αναφέρονται στη 271063/9.10.2003 
απόφαση του Υπουργού Γεωργίας εφαρμόζονται ως ακο¬ 
λούθως: 

1. Στην περίπτωση που σύμφωνα με τις εθνικές και κοι¬ 
νοτικές διατάξεις διαπιστωθεί κατά τον έλεγχο από τα αρ¬ 
μόδια όργανα του Ο.Π.Ε.Κ.Ε.Π.Ε.,τηςΑ.Υ.Μ.Ε.Ε.Ε., Ο.Π., 
Ε.Ο.Π. καιΝ.Α., ότι τα υποβληθέντα από τους ελαιοπαρα¬ 
γωγούς δικαιολογητικά δεν πληρούν τις ανωτέρω προϋ¬ 
ποθέσεις οιποσότητες που αναγράφονται στα εν λόγω δι- 
καιολογητικά δεν λαμβάνονται υπόψη στον προσδιορι¬ 
σμό της προς ενίσχυση αιτηθείσας ποσότητας 
ελαιολάδου. 

2. Η προκαταβολή καταβάλλεται σε όλους τους δικαι¬ 
ούχους που υπέβαλαν αίτηση ενίσχυσης και ειδικότερα: 

2.1 Στους δικαιούχους των οποίων τα υποβληθέντα δι- 
καιολογητικά πληρούν τις προϋποθέσεις του άρθρου 2 
της 271063/9.10.2003 απόφασης του Υπουργού Γεωρ¬ 
γίας, χορηγείται άμεσα χωρίς καθυστέρηση η προκατα¬ 
βολή, για όλη την ποσότητα ελαιολάδου. 

2.2 Στους δικαιούχους των οποίων τα υποβληθέντα δι- 
καιολογητικά δεν πληρούν τις προϋποθέσεις της 
271063/9.10.2003 απόφασης του Υπουργού Γεωργίας 
και αντίστοιχες ποσότητες δεν ελήφθησαν υπόψη για τον 
προσδιορισμό της προς ενίσχυση ποσότητας ελαιολά- 
δου, χορηγείται άμεσα ενίσχυση, για τις ποσότητες που 
έχουν καθοριστεί ως αποδεκτές προς ενίσχυση. 

3. Ο ΟΠΕΚΕΠΕ διαβιβάζει καταστάσεις με τους ελαιο¬ 
παραγωγούς των περιπτώσεων 2.1 και 2.2 του παρόντος 
άρθρου, μέσω ηλεκτρονικού ταχυδρομείου στις ΕΟΠ και 
ΟΠ και στις Δ/νσεις Αγροτικής Ανάπτυξης. 

4. ΟιΟ.Π. συντάσσουν αναλυτικές καταστάσεις πληρω¬ 
μής (έντυπο 65) με τους παραγωγούς που εμπίπτουν στις 
περιπτώσεις 2.1 και 2.2 του παρόντος άρθρου καιτις υπο¬ 
βάλλουν τις αρμόδιες Δ.Α.Α. Οι Δ.Α.Α. διαβιβάζουν στον 
Ο.Π.Ε.Κ.Ε.Π.Ε. τους φακέλους πληρωμής για περαιτέρω 
έλεγχο και την έκδοση εντολών πληρωμής. 

Ένα αντίγραφο των καταστάσεων πληρωμής της περί¬ 
πτωσης 2.2 αναρτάται στο δήμο ή κοινότητα, στην έδρα 
της Ο.Π. ή και το κατάστημα του τοπικού συνεταιρισμού, 
για ενημέρωση των παραγωγών. 

5. Οι αναρτημένες καταστάσεις του σημείου 4 του πα¬ 
ρόντος άρθρου παραμένουν στους κατά περίπτωση χώ¬ 
ρους ανάρτησης, σε εμφανές και προσπελάσιμο σημείο, 
τρεις εργάσιμες ημέρες από την ημέρα ανάρτησης. 

Ενστάσεις- αιτήσεις θεραπείας για την αποδοχή ή μη 
των αναγραφομένων στις καταστάσεις της περίπτωσης 

2.2 γίνονται δεκτές εντός έξι εργάσιμων ημερών από την 
ημέρα ανάρτησης των καταστάσεων. 

Μετά το πέρας της προθεσμίας κατάθεσης ενστάσεων 
συντάσσονται από τις ΟΠ καταστάσεις μετά στοιχεία των 
δικαιούχων που υπέβαλλαν αίτηση θεραπείας- ένσταση, 
και διαβιβάζονται στον Ο.Π.Ε.Κ.Ε.Π.Ε. 

6. Τα προβλεπόμενα στις παραγράφους 4 και 5 του πα¬ 
ρόντος άρθρου εφαρμόζονται από τις Δ.Α.Α. και για τους 
μεμονωμένους ελαιοπαραγωγούς. 


7. Οι προϋποθέσεις για την καταβολή της προκαταβο¬ 
λής στις περιοχές όπου εντοπίζεται καθυστέρηση στην 
κατάρτιση του ελαιοκομικού μητρώου (απογραφή) είναι 
οι εξής: 

- Ο παραγωγός θα υποβάλει υπεύθυνη δήλωση του Ν. 
1599/86 ή αντίγραφο της δήλωσης στο Ελαιοκομικό Μη¬ 
τρώο 

- Η Ο.Π. αναλαμβάνει την υποχρέωση τήρησης αρχείου 
σε ηλεκτρονική μορφή με όλουςτου παραγωγούς οι οποί¬ 
οι δεν εντοπίζονται στο αρχείο του Ελαιοκομικού Μητρώ¬ 
ου με την πληροφορία τροποποίησης ή μη των δηλωθέ- 
ντων στοιχείων στη νέα δήλωση καλλιέργειας του 
2003/2004 των εν λόγω παραγωγών. Οι σχετικές τροπο¬ 
ποιήσεις θα ληφθούν υπόψη για την ελαιοκομική περίοδο 
2003/2004. Καταληκτική ημερομηνία υποβολής τροπο- 
ποιητικής δήλωσης θεωρείται η 28.2.2004. 

- Η Ο.Π. με έγγραφό της βεβαιώνει στον Ο.Π.Ε.Κ.Ε.Π.Ε. 
ότι αναλαμβάνειτην υποχρέωση να συμπεριλάβειτους μη 
ευρεθέντες παραγωγούς στο Ελαιοκομικό Μητρώο στο 
προαναφερθέν αρχείο και ότι θα προχωρήσει τις απαραί¬ 
τητες ενέργειες για να συ μπεριληφθούν οι εν λόγω παρα¬ 
γωγοί στις καταστάσεις πληρωμής. 

- Τα ανωτέρω αρχεία θα υποβληθούν στον 
Ο.Π.Ε.Κ.Ε.Π.Ε. και στο γραφείο Μητρώων του Υπουργεί¬ 
ου Γεωργίας. 

Άρθρο 3 

Ενστάσεις - Αιτήσεις θεραπείας 

1. Οι ενστάσεις υποβάλλονται στην ίδια αρχή στην 
οποία είχε κατατεθεί η αίτηση ενίσχυσης του ενιστάμενου 
δικαιούχου (ΟΠ ή ΔΑΑ). 

2. Η εξέταση των ενστάσεων γίνεται από υπηρεσίες του 
ΟΠΕΚΕΠΕ, του Υπουργείου Γ εωργίας και των Νομαρχια¬ 
κών Αυτοδιοικήσεων (ΔΑΑ). 

3. Κατά την εξέταση των ενστάσεων,επί της συνολικής 
ποσότητας, ο έλεγχος για τον καθορισμό των αποδεκτών 
προς ενίσχυση ποσοτήτων λαμβάνει υπόψη τα εξής: 

α. Τα αποτελέσματα του ελέγχου όλων των υποβληθέ- 
ντων ΑΠΥ-ΔΠΠ-ΔΑ με την αίτηση ενίσχυσης. 

β. Τα αποτελέσματα της διασταύρωσης των στοιχείων 
που αναγράφονται στη Δήλωση Καλλιέργειας του ελαιο¬ 
παραγωγού με αυτά της δήλωσης στο ελαιοκομικό μη¬ 
τρώο. 

γ. Τα αποτελέσματα των επιελέγχων που διενεργήθη- 
καν από τον ΟΠΕΚΕΠΕ, Α.Υ.Μ.Ε.Ε.Ε., Δ.Α.Α. για την κατα¬ 
μέτρηση ελαιοδέντρων. 

δ. Τα αναγραφόμενα στο έντυπο 70-71 και επιτόπιος 
έλεγχος των αποθεμάτων. 

ε. Ποσότητα αυτοκατανάλωσης μέχρι 200 κιλά, σε πε¬ 
ρίπτωση που αυτή δεν αναφέρεται στο έντυπο προορι¬ 
σμού και αποθεμάτων. 

στ. Ποσότητες πλήρως αιτιολογημένες όπως καταγρά- 
φηκαν στο έντυπο 70-71 με έλεγχο των αντίστοιχων προ- 
βλεπομένων παραστατικών από τον Κ.Β.Σ. (τιμολόγια, 
δελτία αποστολής κλπ), για όλες τις διατεθείσες ποσότη¬ 
τες. 

ζ. Το εκθλιπτικό δικαίωμα των αναγνωρισμένων ελαιο¬ 
τριβείων. 

η. Τον έλεγχο στα σημεία πώλησης του ελαιολάδου 
(έμποροι και λοιποί επιτηδευματίες) 

4. Ο Υπουργός Γ εωργίας μετά από εισήγηση του ΟΠΕ¬ 
ΚΕΠΕ, της Δ/νσης Πληροφορικής και της Δ/νσης ΠΑΠ- 
Δεν/κηςτου Υπουργείου Γεωργίας, καθορίζει με αποφά- 

σεις του που δημοσιεύονται στην Εφημερίδα της Κυβερ- 
νήσεως, την αναλυτική διαδικασία των ενστάσεων (υπο¬ 
βολή δικαιολογητικών και εξέταση των ενστάσεων), κα¬ 
θώς και το περιεχόμενο και τον τύπο των εντύπων και των 
καταστάσεων πληρωμής. 

Άρθρο 4 

Η παρούσα απόφαση ισχύει για την ελαιοκομική περίο¬ 
δο 2002/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2003 

Ο ΥΦΥΠΟΥΡΓΟΣ 

Ε. ΑΡΓΥΡΗΣ 
-♦- 

Αριθ. 08/Δ.Τ.Α./24664 (3) 

Σύσταση Νομικού Προσώπου με την επωνυμία «1η Ενι¬ 
αία Σχολική Επιτροπή» Δήμου Κρωπίας Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 5 του Ν. 1894/1990 (ΦΕΚ 
ΙΙΟ/Α') και του άρθρου 203 του Π.Δ. 410/1995 (ΦΕΚ 
231 /Α'). 

2. Τις διατάξεις του Ν. 2503/1997 (ΦΕΚ 107/Α730.5.97) 
«Διοίκηση, Οργάνωση, Στελέχωσητης Περιφέρειας, ρύθ¬ 
μιση θεμάτων Τοπικής Αυτ/σης και άλλες διατάξεις». 

3. Τις ρυθμίσεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992 σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής πράξης. 

4. Την οικ. 16976/12.11.2003 (ΦΕΚ 1693/Β/2003) από¬ 
φαση του Γενικού Γραμματέα Περιφέρειας Αττικής για 
μεταβίβαση εξουσίας υπογραφής «Με εντολή Γενικού 
Γραμματέα Περιφέρειας» στο Γενικό Διευθυντή της Περι¬ 
φέρειας Αττικής. 

5. Την 330/2003 απόφαση του Δημοτικού Συμβουλίου 
Κρωπίας, αποφασίζουμε: 

1. Συστήνουμε Νομικό Πρόσωπο με την επωνυμία «1η 
Ενιαία Σχολική Επιτροπή», η οποία περιλαμβάνει το Ιο, 
2ο, 3ο, 4ο Νηπιαγωγείο, το Νηπιαγωγείο Αγ. Μαρίνας και 
το Νηπιαγωγείο Κιτσίου του Δήμου Κρωπίας. 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Η αμοιβή καθαριστριών. 

γ) Η εκτέλεση μικρών έργων για επισκευή και συντήρη¬ 
ση των διδακτηρίων και του κάθε είδους εξοπλισμού 
τους. 

δ) Η εισήγηση προς τις αντίστοιχες Δ/νσεις Π ρωτ/θμιας 
και Δευτ/θμιας Εκπ/σης για τον εφοδιασμό από τον Ο .Σ. Κ. 
των σχολείων με έπιπλα και εξοπλιστικά είδη και από το 
Υπουργείο Εθνικής Παιδείας και Θρησκευμάτων με βι¬ 
βλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 


3. Διοίκηση του Νομικού Προσώπου: 

Το Νομικό Πρόσωπο διοικείται από δεκαπενταμελές 
(15) Διοικητικό Συμβούλιο αποτελούμενο από: 

α) Τον εκάστοτε Δήμαρχο ή όποιο άλλο μέλος αιρετό ή 
μη που ορίζεται από το Δήμαρχο, ως Πρόεδρο. 

β) Τους εκάστοτε Διευθυντές των Νηπιαγωγείων. 

γ) Τους έξι (6) εκπροσώπους των Συλλόγων Γονέων και 
Κηδεμόνων του 1ου, 2ου, 3ου, 4ου Νηπιαγωγείου, του 
Νηπιαγωγείου Αγ. Μαρίνας και του Νηπιαγωγείου Κιτσί- 
ου, αντίστοιχα και εφόσον υπάρχουν. 

δ) Δύο (2) δημότες. 

Η θητεία των μελώντου Δ. Σ. ακολουθεί τη δημοτική πε¬ 
ρίοδο και του πρώτου Δ.Σ. λήγει με τη λήξη της παρούσας 
περιόδου. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου 1.000,00 € περί¬ 
που. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Π ρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6. Ακροτελεύτια διάταξη - Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού έτους 2004 του Δή¬ 
μου Κρωπίας ύψους 1.000,00 € περίπου, για δετά επόμε¬ 
να οικονομικά έτη θα κυμανθεί στα ίδια επίπεδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 8 Δεκεμβρίου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗ ΜΑΣ 
-♦- 

Αριθ. 08/Δ.Τ.Α./24605 (4) 

Σύσταση Νομικού Προσώπου με την επωνυμία «4η Ενι¬ 
αία Σχολική Επιτροπή» Δήμου Κρωπίας Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 5 του Ν. 1894/1990 (ΦΕΚ 
ΙΙΟ/Α') και του άρθρου 203 του Π.Δ. 410/1995 (ΦΕΚ 
231/Α'). 

2. Τις διατάξεις του Ν. 2503/1997 (ΦΕΚ 107/Α730.5.97) 
«Διοίκηση, Οργάνωση, Στελέχωσητης Περιφέρειας, ρύθ¬ 
μιση θεμάτων Τοπικής Αυτ/σης και άλλες διατάξεις». 

3. Τις ρυθμίσεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992 σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής πράξης. 

4. Την οικ. 16976/12.11.2003 (ΦΕΚ 1693/Β/2003) από¬ 
φαση του Γενικού Γραμματέα Περιφέρειας Αττικής για 
μεταβίβαση εξουσίας υπογραφής «Με εντολή Γενικού 
Γ ραμματέα Περιφέρειας» στο Γ ενικό Διευθυντή της Περι¬ 
φέρειας Αττικής. 

5. Την 333/2003 απόφαση του Δημοτικού Συμβουλίου 
Κρωπίας, αποφασίζουμε: 

1. Συστήνουμε Νομικό Πρόσωπο με την επωνυμία «4η 
Ενιαία Σχολική Επιτροπή», η οποία περιλαμβάνει το Ιο 
ΤΕΕ, Ιο Εσπερινό ΤΕΕ και το 2ο ΣΕΚτου Δήμου Κρωπίας. 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Η αμοιβή καθαριστριών. 

γ) Η εκτέλεση μικρών έργων για επισκευή και συντήρη¬ 
ση των διδακτηρίων και του κάθε είδους εξοπλισμού 
τους. 

δ) Η εισήγηση προς τις αντίστοιχες Δ/νσεις Πρωτ/θμιας 
και Δευτ/θμιας Εκπ/σης για τον εφοδιασμό από τον Ο.Σ. Κ. 
των σχολείων με έπιπλα και εξοπλιστικά είδη και από το 
Υπουργείο Εθνικής Παιδείας και Θρησκευμάτων με βι¬ 
βλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Διοίκηση του Νομικού Προσώπου: 

Το Νομικό Πρόσωπο διοικείται από δεκαμελές (10) Δι¬ 
οικητικό Συμβούλιο αποτελούμενο από: 

α) Τον εκάστοτε Δήμαρχο ή όποιο άλλο μέλος αιρετό ή 
μη που ορίζεται από το Δήμαρχο, ως Πρόεδρο. 

β) Τους εκάστοτε Διευθυντές του 1ου ΤΕΕ, 1ου Εσπερι¬ 
νού ΤΕΕ και 2ου ΣΕΚ. 

γ) Τους τρεις (3) εκπροσώπους των Συλλόγων Γονέων 
και Κηδεμόνων από κάθε σχολείο, εφόσον υπάρχουν. 

δ) Έναν (1) εκπρόσωπο των μαθητικών κοινοτήτων με 
τον αναπληρωματικό του. 
ε) Δύο (2) δημότες. 

Η θητεία των μελών του Δ.Σ. ακολουθεί τη δημοτική πε¬ 
ρίοδο καιτου πρώτου Δ.Σ. λήγει με τη λήξη της παρούσας 
περιόδου. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου 1.000,00€περίπου. 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6. Ακροτελεύτια διάταξη - Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού έτους 2004 του Δή¬ 
μου Κρωπίας ύψους 1.000,00 € περίπου, για δε τα επόμε¬ 
να οικονομικά έτη θα κυμανθεί στα ίδια επίπεδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 8 Δεκεμβρίου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 


Αριθ. 3900 (5) 

Σύσταση Δημοτικού Νομικού Προσώπου με την επωνυμία 
«Δημοτικός Πολιτιστικός Οργανισμός» στο Δήμο Ρα¬ 
χών Ν.Σάμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 
Έχοντας υπόψη τις διατάξεις: 

1. Του άρθρου 203 του Π.Δ. 410/95 Κωδικοποίηση σε 
ενιαίο κείμενο Νόμου με τίτλο ΔΗΜΟΤΙΚΟΣ ΚΑΙ ΚΟΙΝΟΤΙ¬ 
ΚΟΣ ΚΩΔΙΚΑΣ των ισχυουσών διατάξεωντου Δ.Κ.Κ. όπως 
τροποποιήθηκαν και συμπληρώθηκαν. 

2. Του Νόμου 2503/1997 «Διοίκηση,οργάνωση,στελέ- 
χωση της Περιφέρειας, ρύθμιση θεμάτων για την Τοπ. 
Αυτ/ση και άλλες διατάξεις». 

3. Του άρθρου 27 του Ν. 2081/92 σε συνδυασμό με την 
εγκύκλιο 550/εγκ.1/7,10.92της Γραμματείας του Υπουρ¬ 
γικού Συμβουλίου, που αφορά τον έλεγχο δαπανών που 
προκαλούν οι κανονιστικές πράξεις. 

4. Τη 1482/29.10.1997 απόφαση Γεν. Γραμματέα Περι¬ 
φέρειας Βορ. Αιγαίου «Μεταβίβαση δικαιώματος υπο¬ 
γραφής με εντολή Γ ενικού Γ ραμματέα Περιφ. Βορ. Αιγαί¬ 
ου στον Προϊστάμενο Δ/νσης και στους Προισταμένος 
τμημάτων Δ/νσης Τοπ. αυτ/σης και Διοίκησης Περιφέρει¬ 
ας» όπως δημοσιεύθηκε στο ΦΕΚ 1010/14.11.1997τ.Β'. 

5. Τη 10352/6.12.1999 απόφαση Γεν. Γραμματέα Περι¬ 
φέρειας Βορ. Αιγαίου που αφοράτηντοποθέτηση Πρ/νης 
Δ/νσης Ν. Σάμου. 

6. Τις 37/12.3.2003 και 123/9.7.2003 αποφάσεις του Δη¬ 
μοτικού Συμβουλίου Ραχών περί σύστασης του Δημοτι¬ 
κού Νομικού Προσώπου, αποφασίζουμε: 

1. Συνιστάται στο Δήμο Ραχών του Νομού Σάμου Νομι¬ 
κό Πρόσωπο με την επωνυμία «ΔΗΜΟΤΙΚΟΣ ΠΟΛΙΤΙΣΤΙ¬ 
ΚΟΣ ΟΡΓΑΝΙΣΜΟΣ ΔΗΜΟΥ ΡΑΧΩΝ». 

2. Σκοποί του Νομικού Προσώπου είναι: 

Η ανάληψη και προώθηση κάθε δραστηριότητας που 
αποβλέπει στην κοινωνική και πολιτιστική πρόοδο των 
δημοτώντους. 

Κάθε πρωτοβουλία που θα συμβάλλει στην ανάδειξη της 
λαϊκής δράσης και συμμετοχής,του εθελοντισμού της 
συλλογικότηταςτου ανθρωποκεντρισμού και της ειρήνης. 

Βασικοί τομείς δραστηριότητας: 

Τομέας μορφωτικών και πολιτιστικών εκδηλώσεων με 
δραστηριότητες όπως: 

- Οργάνωση διαλέξεων και δημοσίων συζητήσεων. 

- Οργάνωση μουσικών εκδηλώσεων,θεατρικών παρα¬ 
στάσεων και κινηματογραφικών προβολών. 

- Οργάνωση εκθέσεων. 

- Οργάνωση καιλειουργία μουσικού, χορευτικού, θεα¬ 
τρικού κινηματογραφικού ή και άλλων ομίλων. 

- Ανάληψη εκδοτικών πρωτοβουλιών. 

- Οργάνωση λαογραφικών μουσείων. 

- Καταγραφή προστασία και ανάδειξη της παραδοσια¬ 
κής λαογραφικής κληρονομιάς του τόπου. 

- Μελέτη και ανάδειξη των τοπικών προβλημάτων μορ¬ 
φωτικού και πολιτιστικού περιεχομένου και υποβολή προ¬ 
τάσεων στο Δ.Σ. για την αντιμετώπιση τους. 

- Ανάληψη ειδικών πρωτοβουλιών για τη νεολαία,Δημι¬ 
ουργία λέσχης νεολαίας. 

- Οργάνωση κάθε μορφής δημοσίων εκδηλώσεων του 
Δήμου. 

- Συνεργασία του Πολιτιστικού Οργανισμού με όλες τις 
τοπικές αρμόδιες κρατικές υπηρεσίες με τα πνευματικά 
και μορφωτικά Ικαριακά σωματεία της Αθήνας μετουςτο- 
πικούς, πολιτιστικούς, εξωραϊστικούς συλλόγους. 

3. Πόροι του πολιτιστικού οργανισμού είναι: 

- Η επιχορήγηση από το Δήμο. 

- Η επιχορήγηση από το Δημόσιο καθώς και οι δωρεές, 
οι εισφορές, κληροδοσίες κ.λπ. 

- Η επιχορήγηση από κάθε φυσικό ή νομικό πρόσωπο. 

4. Έδρα του Νομικού Προσώπου ορίζεται το κτίριο που 
στεγάζονται οι Κεντρικές Υπηρεσίες του Δήμου Ραχών. 

5. Διοίκηση: Το Νομικό Πρόσωπο διοικείται από επτα- 
μελές (7) διοικητικό συμβούλιο που απαρτίζεται από τον 
εκάστοτε Δήμαρχο ή εκπρόσωπό του που ορίζεται από 
αυτόν σαν Πρόεδρο. Τα μέλη του Δ.Σ. ορίζονται από το 
δημοτικό συμβούλιο. Το Ν.Π. εκπροσωπείται στις αρχές 
στο δημόσιο,στα δικαστήρια και όπου αλλού απαιτείται 
από τον Πρόεδρο του Δ.Σ. τον οποίο όταν απουσιάζει 
αντικαθιστά ο αντιπρόεδρος. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Ραχών 
ποσού 5.000 ΕΥΡΩ ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 24 Νοεμβρίου 2003 

Με εντολή Γενικού Γραμματέα Περιφέρειας 
Η Διευθύντρια κ.α.α. 

ΣΤΕΛΛΑ ΣΑΡΡΗ 

-♦- 

( 6 ) 

Απόκτηση Ελληνικής Ιθαγένειας του ομογενούς ΑΛΙΧΑ- 
ΝΙΔΗ ΙΒΑΝτου ΝΙΚΟΛΑΟΥ. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την 13982/24.11.2003 απόφαση της Γενικής Γραμ- 
ματέως Περιφέρειας Δυτικής Μακεδονίας που εκδόθηκε 
σύ μφωνα με τις διατάξεις του άρθρου 1 του Ν. 2790/2000 
(ΦΕΚ 24 τ.Α) (Αποκατάσταση των παλιννοστούντων ομο¬ 
γενών από την τέως Σοβ. Ένωση και άλλες διατάξεις) και 
του άρθρου 76 του Ν. 2910/2001 (ΦΕΚ 91 τ.Α), γίνεται 
αποδεκτή η από 1.10.2003 αίτηση του ΑΛΙΧΑΝΙΔΗ ΙΒΑΝ 
του ΝΙΚΟΛΑΟΥ ομογενούς από τη Γεωργία περί αποκτή- 
σεως της Ελληνικής Ιθαγένειας, και εγκρίνουμε τον εξελ- 
ληνισμότου κυρίου ονόματος του από ΑΛΙΧΑΝΙΔΗΣ ΙΒΑΝ 
σε ΑΛΙΧΑΝΙΔΗΣ ΙΩΑΝΝΗΣ. 

Με εντολή Γ ενικού Γ ραμματέα Περιφέρειας 

Ο Διευθυντής 
ΧΡΗΣΤΟΣ ΚΟΥΤΣΟΤΟΛΗΣ 

- ♦ - 

Αριθ. 26573 (7) 

Τροποποίηση της 16747/16.6.1993 απόφασης του Νο¬ 
μάρχη Ιωαννίνων περί σύστασης αμιγούς Δημοτικής 

Επιχείρησης με την επωνυμία «ΑΝΑΠΤΥΞΙΑΚΗ ΕΠΙΧΕΙ¬ 
ΡΗΣΗ ΔΗΜΟΥ ΜΕΤΣΟΒΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π. Δ/γμα 
410/95). 

2. Την απόφαση του Υπουργού Εσωτερικών 25027/ 
9.4.84 (ΦΕΚ. 244/19.4.84 τ.Β'). 

3. Την 152/2003 απόφαση του Δημοτικού Συμβουλίου 
Μετσόβου. 

4. Την 20922/19.9.2001 (ΦΕΚ. 1271/Β/2.10.2001) από¬ 
φασή μας, «Μεταβίβαση αρμοδιοτήτων και παροχή εξου¬ 


σιοδότησης υπογραφής αποφάσεων, εγγράφων κ.λπ. Με 
εντολή Γενικού Γ ραμματέα Περιφέρειας» και 

5. Την από 27.11.2003 Οικονομοτεχνική μελέτη, αποφα¬ 
σίζουμε: 

Τροποποιούμε την παρ. 9 της ΕΣ: 16747/16.6.1993 από¬ 
φασης του Νομάρχη Ιωαννίνων περί σύστασης αμιγούς 
δημοτικής επιχείρησης με την επωνυμία «ΑΝΑΠΤΥΞΙΑΚΗ 
ΕΠΙΧΕΙΡΗΣΗ ΔΗΜΟΥ ΜΕΤΣΟΒΟΥ» ως εξής: 

Ο Δήμος Μετσόβου διαθέτει στην επιχείρηση το χρημα¬ 
τικό ποσό των 1.273.661,03 ευρώ, ως ίδια συμμετοχή στο 
αρχικό κεφάλαιό της (αύξηση κατά 146.735,14 ευρώ). 

Κατά τα λοιπά ισχύει η προηγούμενη απόφασή μας. 

Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική πράξη ο Δήμος Μετσόβου 
επιβαρύνεται εφάπαξ με το ποσό των 146.735,14 ευρώ. 
(Σελ. 37 Κ.Α. 212.9). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 1 Δεκεμβρίου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΒΑΣ. ΜΗΤΣΕΛΟΣ 

-♦- 

Αριθ. 44.541 (8) 

Διάλυση του Νομικού Προσώπου Δημοσίου Δικαίου με 
την επωνυμία «Κέντρο Πολιτισμού δήμου Σταυρούπο- 
λης Νομού Θεσσαλονίκης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) του άρθρου 203 του Δημοτικού και 
Κοινοτικού Κώδικα (Π.Δ. 410/1995), β) του άρθρου 318 
του Ν. 1188/1981 «Περί κυρώσεως του Κωδικός περί κα- 
ταστάσεως προσωπικού οργανισμών τοπικής αυτοδιοι- 
κήσεως», όπως αυτό τροποποιήθηκε με τις όμοιες των 
άρθρων 8 παραγρ. 49 του Ν. 2307/1995 και 27 παραγρ. 4 
του Ν. 1832/1989, γ) του άρθρου 27 του Ν. 2081/1992 με 
το οποίο προστίθεταιτο άρθρο 29Αστο Ν. 1558/1985 «Κυ¬ 
βέρνηση και κυβερνητικά όργανα» και δ) των άρθρων 6 
παραγρ. 10 και 7 παραγρ.1 του Ν. 2503/1997 «Διοίκηση, 
οργάνωση, στελέχωση της περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις». 

2. Την απόφασή μας 40.482/1999 (ΦΕΚ 84/Β/2.2.2000), 
που φοράτη συγχώνευση Νομικών Προσώπωντου δήμου 
Σταυρούπολης Νομού Θεσσαλονίκης σε ένα με την επω¬ 
νυμία «ΚΕΝΤΡΟ ΠΟΛΙΤΙΣΜΟΥ». 

3. Την απόφαση 610/2003 του δημοτικού συμβουλίου 
Σταυρούπολης, με την οποία αποφασίζεται η διάλυση του 
Νομικού αυτού Προσώπου. 

4. Την 5.631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας (Φ.Ε.Κ 
1.032/22.8.2000τ.Β'), περί ορισμού εισηγητών και μεταβί¬ 
βαση εξουσίας υπογραφής εγγράφων και άλλων πράξε¬ 
ων στο Γ ενικό Διευθυντή, στους προϊσταμένους Διευθύν¬ 
σεων και προϊσταμένους Τμημάτων και Γραφείων των 
Υπηρεσιών της Περιφέρειας, όπως αναδημοσιεύθηκε 
στο Φ.Ε.Κ. 1339/Β/6.11.2000, αποφασίζουμε: 

Διαλύουμε το Νομικό Πρόσωπο Δημοσίου Δικαίου του 
δήμου Σταυρούπολης του Νομού Θεσσαλονίκης με την 
επωνυμία «ΚΕΝΤΡΟ ΠΟΛΙΤΙΣΜΟΥ». 

Ο δήμος Σταυρούπολης καθίσταται καθολικός διάδο- 

χος των δικαιωμάτων και υποχρεώσεων του καταργουμέ- 
νου Νομικού Προσώπου. 

Το προσωπικό του εντάσσεται σε τακτικές θέσεις του 
δήμου με τη διαδικασία που ορίζουν οι διατάξεις του άρ¬ 
θρου 318 του Ν. 1188/1981. 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Σταυρούπολης για 
το τρέχον έτος. Με την έναρξη της διαδικασίας ένταξης 
του προσωπικού του καταργουμένου Νομικού Προσώ¬ 
που στο δήμο θα υπάρξει πρόβλεψη ανάλογης πίστωσης 
για την αντιμετώπιση της δαπάνης μισθοδοσίας στον 
προϋπολογισμό του αντίστοιχου έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Νοεμβρίου 2003 

Με εντολή Γενικού Γραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 14916 (9) 

Τροποποίηση της 19η/7/17.3.2002 απόφασης Δ.Σ. του Α' 
Πε.Σ.Υ. Αττικής «Μεταβίβαση αρμοδιότητας του Προ¬ 
έδρου - Γ εν. Διευθυντή του Α' ΠεΣ.Υ. Αττικής στο Διοι¬ 
κητή των Νοσοκομείων αρμοδιότητάςτου». 

Ο ΠΡΟΕΔΡΟΣ - ΓΕΝΙΚΟΣ ΔΙΕΥΘΥΝΤΗΣ 
ΤΟΥ Α' ΠεΣ.ΥΠ. ΑΤΤΙΚΗΣ 

Έχοντας υπόψη: 

1. Τις διατάξεις της παρ. 7 του άρθρου 1 του 
Ν. 2889/2001. 


2. Τις διατάξεις των παρ. 1, 2, 3, 4 του άρθρου 9 του 
Ν. 2690/99. 

3. Τις διατάξεις του Ν. 2683/99 και ειδικότερα την παρ. 
2 άρθρο 16. 

4. Τις διατάξεις του Ν. 2470/97. 

5. Τη 19η/7/7.3.2002 απόφαση του Δ.Σ. του Α' Πε.Σ.Υ. 
Αττικής «Μεταβίβαση αρμοδιοτήτων του Δ.Σ. του Α' 
ΠεΣ.Υ. Αττικής στους Διοικητές και τα Συμβούλια Διοίκη¬ 
σης των Νοσοκομείων αρμοδιότητάςτου». 

6. Την 62η/1ΕΗΔ/27.11.2003 απόφαση του Δ.Σ. του Α' 
Πε.Σ.Υ. Αττικής «Τροποποίηση - Συμπλήρωση της 
19η/7/7.3.2002 απόφασης του Δ.Σ. του Α' ΠεΣ.Υ. Αττικής. 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Τροποποιούμε τη 19η/7/7.3.2002 απόφαση του Διοικη¬ 
τικού Συμβουλίου του Α' ΠεΣ.Υ. Αττικής και μεταβιβάζου¬ 
με την παρακάτω αρμοδιότητα του Προέδρου Α' 
Πε.Σ.Υ.Π. Αττικής στους Διοικητές των Νοσοκομείων Αρ¬ 
μοδιότητας του Α' Πε.Σ.ΥΠ. Αττικής ως εξής: 

Α.Ν. 2683/99 

Στο Διοικητή: 

Άρθρο 19 Ορκομωσία - Ανάληψη υπηρεσίας και των Ια¬ 
τρών του ΕΣΥ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2003 

Ο Πρόεδρος - Γ ενικός Διευθυντής 
ΙΩΑΝΝΗΣΤΟΥΝΤΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ (3Η * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νν\Λ/\Λ/.θΙ·9Γ - θ-ιτΐ3ίΙ: \λ/θ 6 ιτι 351 θγ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 ευτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιλ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 

- - 

30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 

- - 

ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































